rejauldu/bengali-wikipedia huggingface dataset:
ওয়েলশ রক্ষণশীল (, ওয়েলশ কনজারভেটিভ পার্টি ( নামেও পরিচিত), হল যুক্তরাজ্যের কনজারভেটিভ পার্টির শাখা যা ওয়েলসে কাজ করে। ওয়েস্টমিনস্টার নির্বাচনে এটি ভোট ভাগের দিক থেকে ওয়েলসের দ্বিতীয়-সবচেয়ে জনপ্রিয় রাজনৈতিক দল, যা ১৯৩১ সাল থেকে প্রতিটি সাধারণ নির্বাচনে ভোটের দ্বিতীয় বৃহত্তম ভাগ পেয়েছে Jones, B, Welsh Elections 1885 – 1997(1999), Lolfa সেনেড নির্বাচনে, রক্ষণশীলরা বর্তমানে দ্বিতীয়-সমর্থিত দল কিন্তু কখনও কখনও তৃতীয় হয়েছে।  যুক্তরাজ্যের পার্লামেন্টের ৩২টি ওয়েলশ আসনের একটিও তাদের দখলে নেই এবং সেনেডের ৬০টি আসনের মধ্যে ১৬টি আসন তাদের দখলে আছে।  ২০২১ সালের সেনেড নির্বাচনে ওয়েলশ কনজারভেটিভরা আটটি নির্বাচনী আসন জিতেছে, ওয়েলশ লেবার থেকে ক্লাউইডের ভ্যাল এবং ওয়েলশ লিবারেল ডেমোক্র্যাটস থেকে ব্রেকন এবং র্যাডনরশায়ার এবং ওয়েলস জুড়ে নির্বাচনী ভোটের ২৬.১ শতাংশ, সৃষ্টির পর থেকে তাদের সেরা নির্বাচনী আসনের ফলাফল। ১৯৯৯ সালে পাঠানো হয়েছিল।   তথ্যসূত্র     বিষয়শ্রেণী:১৯২১-এ প্রতিষ্ঠিত রাজনৈতিক দল বিষয়শ্রেণী:রক্ষণশীল দল (যুক্তরাজ্য) এর সংগঠন বিষয়শ্রেণী:ওয়েলসের রাজনৈতিক দল
সৈয়দ রাজবংশ দিল্লি সালতানাতের চতুর্থ রাজবংশ। ১৪১৪ থেকে ১৪৫১ সাল পর্যন্ত এই রাজবংশ ক্ষমতায় ছিল। তুঘলক রাজবংশের পর তারা দিল্লির ক্ষমতায় আসে। পরবর্তীতে লোদি রাজবংশের মাধ্যমে তাদের সমাপ্তি হয়।  সৈয়দ রাজবংশ নিজেদের সৈয়দ বা নবী হযরত মুহাম্মদ (সঃ) এর বংশধর বলে দাবি করত। তৈমুর লং এর আক্রমণের ফলে দিল্লি সালতানাতের কেন্দ্রীয় কর্তৃত্ব দুর্বল হয়ে পড়েছিল। বিশৃংখলার পর যখন কোনো কেন্দ্রীয় কর্তৃপক্ষ ছিল না তখন সৈয়দরা দিল্লির ক্ষমতা লাভ করে। ৩৭ বছরের শাসনে চারজন শাসক শাসন করেন।  সৈয়দ খিজির খান সৈয়দ রাজবংশের প্রতিষ্ঠা করেন। তৈমুর তাকে মুলতানের গভর্নর হিসেবে নিয়োগ দিয়েছিলেন। ১৪১৪ সালের ২৮ মে খিজির খান দৌলত খান লোদির কাছ থেকে দিল্লির ভার গ্রহণ করেন এবং সৈয়দ রাজবংশের সূচনা ঘটান। কিন্তু তিনি সুলতান উপাধি ধারণ করেননি বরং তৈমুরি রাজবংশের রায়াত ই আলা বা সামন্ত হিসেবে শাসন পরিচালনা করেন।Mahajan, V.D. (1991, reprint 2007). History of Medieval India, Part I, New Delhi: S. Chand, , p.237 ১৪২১ সালের ২০ মে খিজির খানের মৃত্যুর পর তার পুত্র সৈয়দ মোবারক খান তার উত্তরাধিকারী হন। তিনি তার মুদ্রায় মুইজউদ্দিন মোবারক শাহ নাম মুদ্রণ করেন। ইয়াহিয়া বিন আহমদ সিরহিন্দির লেখা তারিখ ই মোবারক শাহি বইয়ে তার শাসনামলের বিবরণ রয়েছে। মোবারক শাহের মৃত্যুর পর তার ভাতিজা মুহাম্মদ খান ক্ষমতা লাভ করেন এবং সুলতান মুহাম্মদ শাহ হিসেবে নামধারণ করেন। তার মৃত্যুর পূর্বে তিনি তার পুত্র সৈয়দ আলাউদ্দিন শাহ-কে বাদাউন থেকে ডেকে পাঠান এবং তার উত্তরাধিকারী হিসেবে মনোনীত করেন।  সৈয়দ রাজবংশের শেষ সুলতান আলাউদ্দিন আলম শাহ ১৯ এপ্রিল ১৪৫১ সালে স্বেচ্ছায় মুকুট ত্যাগ করেন। এরপর বাহলুল খান লোদি ক্ষমতায় আসেন। আলাউদ্দিন আলম শাহ বাদাউন চলে যান। ১৪৭৮ সালে তার মৃত্যুর আগ পর্যন্ত তিনি সেখানে অবস্থান করেন।Mahajan, V.D. (1991, reprint 2007). History of Medieval India, Part I, New Delhi: S. Chand, , p.244  শাসকগণ খিজির খান (১৪১৪-১৪২১) মোবারক শাহ (১৪২১-১৪৩৪) মুহাম্মদ শাহ (১৪৩৪-১৪৪৫) আলাউদ্দিন আলম শাহ (১৪৪৫-১৪৫১)  আরও দেখুন  সুন্নি মুসলিম রাজবংশের তালিকা  সাদাতে বিলগ্রাম  সাদাতে বারা  তথ্যসূত্র  Encyclopædia Britannica - Sayyid Dynasty  বিষয়শ্রেণী:সৈয়দ রাজবংশ বিষয়শ্রেণী:দিল্লি সালতানাত বিষয়শ্রেণী:সুন্নি মুসলিম রাজবংশ বিষয়শ্রেণী:১৫শ শতাব্দীতে ভারতে প্রতিষ্ঠিত বিষয়শ্রেণী:আরব রাজবংশ বিষয়শ্রেণী:১৫শ শতাব্দীতে ভারতে বিলুপ্ত
IqbalHossain   প্রয়োজনীয় সংযোগ:   অনুরোধের অবস্থা:   আমি এই অধিকার পেতে ইচ্ছুক কারণ এই AutoWikiBrowser দিয়ে মূলত বানান সংশোধন করা হয়ে থাকে। এছাড়া কিছু অপ্রয়োজনীয় স্পেস সরানো যায়। অনেক দিন ধরে যেহেতু সম্পাদনা সাথে যুক্ত আছি তাই খেয়াল করেছি নিবন্ধগুলোতে কিছু বানান ভুল থেকেই যায় এবং এসব বানান কিন্তু একটা একটা নিবন্ধ ধরে করাটা খুবই দুরূহ কাজ। এক্ষেত্রে  AutoWikiBrowser খু্বই উপকারে আসে। তবে প্রত্যেকবার সম্পাদনা পরিবর্তন প্রকাশের পূর্বে সাবধানতা সাথে দেখে নেওয়াটাও জরুরী।  যদিও ইতোমধ্যেই চারজন ব্যবহারকারী ও চারটি বট এটি পরিচালনার জন্য অনুমতি পেয়েছে, তবুও আমি আবেদন করছি, কারণ সাহায্যকারী হাত যত বাড়বে উইকিপিডিয়ার নিবন্ধগুলো ততবেশি নির্ভুল হবে। IqbalHossain (আলাপ) ১৭:৪১, ১৪ মে ২০২৪ (ইউটিসি)  @আফতাবুজ্জামান, প্রায় ৪ মাস হয়েছে আবেদন করেছি, এখন পর্যন্ত কোনো ধরনের রেসপন্স পেলাম না। বিষয়টা একটু দেখবেন কি? IqbalHossain (আলাপ) ১৮:২২, ২৫ আগস্ট ২০২৪ (ইউটিসি)  --আফতাবুজ্জামান (আলাপ) ২০:০৬, ২৫ আগস্ট ২০২৪ (ইউটিসি) @আফতাবুজ্জামান, ধন্যবাদ আফতাব ভাই।--IqbalHossain (আলাপ) ১০:০০, ২৬ আগস্ট ২০২৪ (ইউটিসি)   Nahian   প্রয়োজনীয় সংযোগ:   অনুরোধের অবস্থা:   পুনঃপুনঃ (ভুল বানান সংশোধন) ও বিরক্তিকর সম্পাদনাসমূহ দ্রুত ও সহজে করার উদ্দেশ্যে।  ~ নাহিয়ান আলাপ ০৬:১৭, ২৭ অক্টোবর ২০২৪ (ইউটিসি)  --আফতাবুজ্জামান (আলাপ) ০০:৩২, ৯ নভেম্বর ২০২৪ (ইউটিসি)   Ahmed Reza Khan   প্রয়োজনীয় সংযোগ:   অনুরোধের অবস্থা:   বাংলা উইকিপিডিয়ায় আমি প্রায়ই ভুল বানান সংশোধন করে থাকি। একসাথে অনেকগুলো নিবন্ধে বানান সংশোধনের কাজে অটো উইকি ব্রাউজার আমাকে সাহায্য করবে। পাশাপাশি নিবন্ধ থেকে অপ্রয়োজনীয় স্পেস সরানো, টেমপ্লেটের প্যারামিটার বাংলা করা সহ বিভিন্ন কাজ করা যায় এটা দিয়ে। আমি এই কাজগুলো করতে ইচ্ছুক। আমি নিশ্চয়তা দিচ্ছি যে এটা বুঝেশুনে ব্যবহার করবো, যাতে ভুল না হয়। তবে অতিরিক্ত সম্পাদনা করবো না, যাতে সাম্প্রতিক পরিবর্তন ভেসে না যায়। Ahmed Reza Khan (আলাপ) ১৬:২৯, ১৬ নভেম্বর ২০২৪ (ইউটিসি)  --আফতাবুজ্জামান (আলাপ) ০৪:০০, ১৭ নভেম্বর ২০২৪ (ইউটিসি)
thumb|right|120px  হার্ডিঞ্জ ব্রিজ বাংলাদেশের পাবনা জেলার ঈশ্বরদী উপজেলার পাকশী রেলওয়ে স্টেশন সংলগ্ন একটি রেলসেতু। এটি বাংলাদেশের সবচেয়ে দীর্ঘ রেলসেতু হিসেবে পরিচিত। পাবনা জেলার পাকশি রেলস্টেশনের দক্ষিণে পদ্মা নদীর উপর এই সেতুটি অবস্থিত। এই সেতুর নির্মাণকাল ১৯০৯-১৯১৫। তৎকালীন ভাইসরয় লর্ড হার্ডিঞ্জের নাম অনুসারে এই সেতুর নামকরণ করা হয়। হার্ডিঞ্জ ব্রিজের দৈর্ঘ্য ১,৭৯৮.৩২ মিটার বা ৫৯০০ফুট। এর উপর দু'টি ব্রড-গেজ রেললাইন রয়েছে।  বিস্তারিত
নাহারলাগুন রেলওয়ে স্টেশন হল অরুণাচল প্রদেশের পাপুম পারে জেলায় অবস্থিত একটি রেলওয়ে স্টেশন। রাজ্যের রাজধানী ইটানগরে থেকে এটি প্রায়  দূরে।   ইতিহাস   উত্তর-পূর্ব অঞ্চলের সমস্ত রাজ্যের রাজধানীগুলিতে সংযোগ প্রদানের রেলওয়ের লক্ষ্য, হারমুতি থেকে ইটানগর পর্যন্ত একটি নতুন লাইনের জন্য ১৯৯৭ সালে একটি সমীক্ষা চালানো হয়েছিল এবং প্রকল্পটি ১৯৯৬-৯৭ রেলওয়ে বাজেটে একটি মিটার-গেজ লাইন হিসাবে অনুমোদিত হয়েছিল। রাজ্য সরকারের অনুমোদন ২০০৬ সালে প্রাপ্ত হয়েছিল, কিন্তু রাজ্য সরকারের অনুরোধে ২০১০ সালে প্রান্তিককরণ পরিবর্তন করতে হয়েছিল এবং অবশেষে লাইনটি হারমুতি থেকে নাহারলাগুন পর্যন্ত একটি ব্রড-গেজ লাইন হিসাবে নেওয়া হয়েছিল।   উদ্ভোদন    ইঞ্জিন ট্রায়াল রান ১৫ অক্টোবর ২০১২ সালে সম্পন্ন হয়েছিল, কিন্তু রেলওয়ে স্টেশনটি শুধুমাত্র ৭ এপ্রিল ২০১৪ সালে খোলা হয়েছিল। একই দিনে একটি নাহারলাগুন-ডেকারগাঁও প্যাসেঞ্জার উদ্বোধন করা হয়।  স্টেশনটিতে তিনটি প্ল্যাটফর্ম রয়েছে।বর্তমানে নাহারলাগুন স্টেশন থেকে অনেক ট্রেন চলছে।প্রথমটি হল দৈনিক ভিত্তিতে নাহারলাগুন-গুয়াহাটি ডনি পোলো এক্সপ্রেস, দ্বিতীয়টি হল ২২৪১১/নাহারলাগুন-আনন্দ বিহার টার্মিনাল অরুণাচল এসি এসএফ এক্সপ্রেস, তৃতীয়টি হল নাহারলাগুন−গুহাটি শতাব্দী এক্সপ্রেস এবং চতুর্থ হল ১৫৯০৭/ নাহারলাগুন-তিনসুকিয়া ইন্টারসিটি এক্সপ্রেস   তথ্যসূত্র   বিষয়শ্রেণী:রাঙ্গিয়া রেলওয়ে বিভাগ বিষয়শ্রেণী:অরুণাচলের রেলওয়ে স্টেশন বিষয়শ্রেণী:২০১৪-এ অরুণাচল প্রদেশে প্রতিষ্ঠিত
স্ট্যান লি (; জন্ম: স্ট্যানলি মার্টিন লিবার; ২৮ ডিসেম্বর ১৯২২ - ১২ নভেম্বর ২০১৮) ছিলেন একজন মার্কিন কমিক বই লেখক, সম্পাদক, প্রযোজক ও প্রকাশক। তিনি মার্ভেল কমিকসের প্রধান সম্পাদক,কুপারবার্গ, পল (২০০৬)। The Creation of Spider-Man। নিউ ইয়র্ক: রোসেন পাবলিশিং। পৃ. ১২। ISBN 978-1-4042-0763-9। এবং পরবর্তীকালে এর প্রকাশক ও চেয়ারম্যান। তিনি মার্ভেল কমিকসকে ক্ষুদ্র প্রকাশনা বিভাগ থেকে বৃহৎ বহুজাগতিক করপোরেশনে রূপ দিয়েছেন।  জ্যাক কার্বি ও স্টিভ ডিটকোর সাথে যৌথভাবে তিনি অসংখ্য কাল্পনিক চরিত্র রূপায়িত করেছেন; তন্মধ্যে রয়েছে স্পাইডার-ম্যান, হাল্ক, ডক্টর স্ট্রেঞ্জ, ফ্যান্ট্যাস্টিক ফোর, ডেয়ারডেভিল, ব্ল্যাক প্যান্থার, এক্স-মেন; এবং তার ভাই ল্যারি লিবারের সাথে যৌথভাবে অ্যান্ট-ম্যান, আয়রন ম্যান এবং থর চরিত্রের সৃষ্টি করেছেন। এই কাজ করতে গিয়ে তিনি ১৯৬০ এর দশকে জটিলতর কৌশল অবলম্বন করার অগ্রদূত ছিলেন এবং ১৯৭০-এর দশকে কমিকস কোড কর্তৃপক্ষের বাধাকে অতিক্রম করে কমিকসের রীতিনীতিকে হালনাগাদ করেছেন।  ১৯৯৪ সালে কমিক বই শিল্পের উইল এইসনার অ্যাওয়ার্ড হল অব ফেমে এবং ১৯৯৫ সালে জ্যাক কার্বি হল অব ফেমে তার নাম অন্তর্ভুক্ত করা হয়। ২০০৮ সালে তিনি ন্যাশনাল মেডেল অব আর্টস লাভ করেন।  প্রারম্ভিক জীবন স্ট্যানলি মার্টিন লিবার ১৯২২ সালের ২৮শে ডিসেম্বর নিউ ইয়র্ক সিটির ম্যানহাটনের ওয়েস্ট এন্ড অ্যাভিনিউয়ে জন্মগ্রহণ করেন। তার পিতা জ্যাক লিবার (১৮৯৩-১৯৬৫) এবং মাতা সেলিয়া সলোমন (১৮৯৮-১৯৪৭)। তার পিতামাতা দুজনেই ছিলেন রোমানীয় ইহুদি অভিবাসী। তার পিতা পোশাক কর্তনকারী হিসেবে প্রশিক্ষণ গ্রহণ করেন এবং মহামন্দা পরবর্তী সময়ে তিনি বিভিন্ন জায়গায় বিক্ষিপ্তভাবে কাজ করতেন।Lee & Mair 2002, p. 5 পরিবারটি পরবর্তী সময়ে ম্যানহাটনের ওয়াশিংটন হাইটসের ফোর্ট ওয়াশিংটন অ্যাভিনিউয়ে বসবাস শুরু করেন। লি'র ল্যারি লিবার নামে এক ছোট ভাই ছিল। লেখক, সম্পাদক, প্রকাশক, হলিউড এক্সিকিউটিভ, প্রচারক, মার্ভেল এর নির্মিত প্রায় সকল চলচ্চিত্রে অতিথি শিল্পীর ভূমিকায় অভিনয়, সব মিলে স্ট্যান লী শুধু পর্দার আড়ালের কৃতিত্বের চেয়েও অনেক বেশি কিছুর দাবিদার। তিনি ছিলেন মার্ভেল এর প্রাণ।  তথ্যসূত্র  বহিঃসংযোগ      স্ট্যান লী: মার্ভেল কমিক্স এর সাফল্যের নায়ক    বিষয়শ্রেণী:১৯২২-এ জন্ম বিষয়শ্রেণী:২০১৮-এ মৃত্যু বিষয়শ্রেণী:২০শ শতাব্দীর মার্কিন লেখক বিষয়শ্রেণী:২১শ শতাব্দীর মার্কিন লেখক বিষয়শ্রেণী:ছদ্মনামধারী লেখক বিষয়শ্রেণী:দ্বিতীয় বিশ্বযুদ্ধের মার্কিন সেনা কর্মকর্তা বিষয়শ্রেণী:নিউ ইয়র্ক শহরের অভিনেতা বিষয়শ্রেণী:নিউ ইয়র্ক শহরের লেখক বিষয়শ্রেণী:মার্কিন অজ্ঞেয়বাদী বিষয়শ্রেণী:মার্কিন ইহুদি অভিনেতা বিষয়শ্রেণী:মার্কিন কমিক লেখক বিষয়শ্রেণী:মার্ভেল কমিকসের ব্যক্তি বিষয়শ্রেণী:রোমানীয় ইহুদি বংশোদ্ভূত মার্কিন ব্যক্তি বিষয়শ্রেণী:রৌপ্যযুগের কমিকস স্রষ্টা বিষয়শ্রেণী:স্বর্ণযুগের কমিকস স্রষ্টা বিষয়শ্রেণী:ইহুদি অজ্ঞেয়বাদী বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:২০শ শতাব্দীর ছদ্মনামধারী লেখক বিষয়শ্রেণী:২১শ শতাব্দীর ছদ্মনামধারী লেখক বিষয়শ্রেণী:মার্কিন চলচ্চিত্র প্রযোজক বিষয়শ্রেণী:ইহুদি মার্কিন লেখক বিষয়শ্রেণী:মার্ভেল এন্টারটেইনমেন্ট বিষয়শ্রেণী:মুখপাত্র বিষয়শ্রেণী:মার্কিন যুক্তরাষ্ট্রের জাতীয় শিল্পকলা পদক প্রাপক বিষয়শ্রেণী:ম্যানহাটনের লেখক
শরথ কমল(), (জন্ম ১২ ই জুলাই ১৯৮২) হলেন একজন ভারতীয় টেবিল টেনিস খেলোয়াড়।http://www.tabletennisbug.com/2015/04/achanta-sharath-kamal-profile.html তার বর্তমানে বিশ্ব র্যাঙ্ক হল ৪৮, এপ্রিল, ২০১৮ অনুযায়ী। ২০০৪ সালে কুয়ালা লামপুরে অনুষ্ঠিত টেবিল টেনিস চ্যাম্পিয়নশিপের ১৬ তম কমনওয়েলথ গেমসে পুরুষের একক বিভাগে তিনি স্বর্ণ জিতেছিলেন। ২০০৪ সালে, ভারত সরকার তাকে অর্জুন পুরস্কার প্রদান করেন।    কর্মজীবন  বর্তমানে শরথ ডসেলডর্ফ, জার্মানিতে থাকেন। গত কয়েক বছর ধরে তিনি ইউরোপীয় লীগে খেলছেন। স্পেন ও সুইডেনের খেলার পর তিনি বর্তমানে জার্মান বউন্ডিলেগা ক্লাব বরোসিয়া ডাসসেলফোরের হয়ে খেলছেন। তিনি ইন্ডিয়ান অয়েল কর্পোরেশনে একজন অফিসার হিসেবে চাকরি করেন।   ২০০৪  ২০০৪ সালে, এথেন্সের অলিম্পিকে ভারতকে প্রতিনিধিত্ব করেন শরথ এবং তখন তিনি ভারতের শীর্ষস্থানীয় টিটি প্লেয়ার।    ২০০৬ ২০০৬ সালে, কাতারে এশিয়ান গেমসে শরথ ভারতবর্ষকে প্রতিনিধিত্ব করেন। একই বছর মেলবোর্নে, কমনওয়েলথ গেমসে, স্বর্ণ পদক জিতেছিলেন এবং চূড়ান্ত ফাইনালে দর্শকদের প্রিয় অস্ট্রেলিয়ান উইলিয়াম হেনজেলকে পরাজিত করেন, পাশাপাশি টেবিল টেনিস দলগত ইভেন্টে ভারতীয় দলকে স্বর্ণ পদক পাবার জন্য সাহায্য করেন সিঙ্গাপুরের বিরুদ্ধে।   ২০০৭  ২০০৭ সালের আগস্ট মাসে, পিয়ংইয়াং, উত্তর কোরিয়াতে ২১ তম পিয়ংইয়াং ইনভাইটেশনাল টুর্নামেন্ট শরথ জয় করে এবং তিনি প্রথম ভারতীয় হন যিনি পিয়ংইয়াং ইনভাইটেশনাল টুর্নামেন্ট জিতেছে। সে বছরের জুন মাসে, জাপানের প্রো ট্যুরে তার সেরা পারফরম্যান্স হল, যখন তিনি বিশ্ব নং -১৯, লী জং উই (দক্ষিণ কোরিয়া) কে হারিয়ে দেন এবং এই জয়ের পর তিনি তার ক্যারিয়ারের সেরা র্যাঙ্কিংয়ে নং -৭৩ তে পৌঁছে যান।   ২০১০  ২০১০ সালের জুলাই মাসে, গ্র্যান্ড রেপিডস মিশিগানে অনুষ্ঠিত ইউএস ওপেন টেবিল টেনিসে শরথ পুরুষদের চ্যাম্পিয়নশিপ জিতেছিলেন। একই বছর তিনি হংকংয়ের মিশর ওপেনে চ্যাম্পিয়নশিপের শিরোপা জিতাছিলেন, হংকং এর লি চিংকে ১১-৭, ১১-৯, ১১-৮, ১১-৪ স্কোরে পরাজিত করে। তিনি আইটিটিএফ প্রো ট্যুরের একক শিরোনাম জয় করে প্রথম ভারতীয় হন যিনি আইটিটিএফ প্রো ট্যুরের শিরোনাম জিতেছে। তিনি ভারতীয় পুরুষ দলকে নেতৃত্ব দেন এবং একই চ্যাম্পিয়নশিপের ভারত শিরোপা জয় করে ৯ বারের চ্যাম্পিয়ন ইংল্যান্ডকে পরাজিত করে। নিউ দিল্লিতে অনুষ্ঠিত ২০১০ সালের কমনওয়েলথ গেমসে,তিনি সুভজিত সাহার সাথে জুটি বেঁধে পুরুষদের দ্বৈত ইভেন্টে স্বর্ণ পদক জিতেছিলেন পাশাপাশি ভারতীয় দলের তিনি সদস্য হিসাবে দলগত ইভেন্টে বিভাগে স্বর্ণ পদক জিতেছিলেন।   ২০১৮  ২০১৮ সালে, গোল্ড কোস্টে অনুষ্ঠিত কমনওয়েলথ গেমসে, শরথ একটি স্বর্ণ পদক, একটি রৌপ্য পদক এবং একটি ব্রোঞ্জ পদক জিতেছিলেন।   তথ্যসূত্র   বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় টেবিল টেনিস খেলোয়াড় বিষয়শ্রেণী:ভারতীয় পুরুষ টেবিল টেনিস খেলোয়াড় বিষয়শ্রেণী:অর্জুন পুরস্কার প্রাপক বিষয়শ্রেণী:তামিল ক্রীড়াবিদ বিষয়শ্রেণী:কমনওয়েলথ গেমসে স্বর্ণপদক বিজয়ী ভারতীয় বিষয়শ্রেণী:কমনওয়েলথ গেমসে রৌপ্যপদক বিজয়ী ভারতীয় বিষয়শ্রেণী:কমনওয়েলথ গেমসে ব্রোঞ্জপদক বিজয়ী ভারতীয় বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয় বিষয়শ্রেণী:২০১৮ এশিয়ান গেমসের পদক বিজয়ী বিষয়শ্রেণী:ক্রীড়ায় পদ্মশ্রী প্রাপক বিষয়শ্রেণী:রাজীব গান্ধী খেলরত্ন প্রাপক বিষয়শ্রেণী:২০০৪ গ্রীষ্মকালীন অলিম্পিকের টেবিল টেনিস খেলোয়াড় বিষয়শ্রেণী:২০০৮ গ্রীষ্মকালীন অলিম্পিকের টেবিল টেনিস খেলোয়াড় বিষয়শ্রেণী:২০১৬ গ্রীষ্মকালীন অলিম্পিকের টেবিল টেনিস খেলোয়াড় বিষয়শ্রেণী:২০২০ গ্রীষ্মকালীন অলিম্পিকের টেবিল টেনিস খেলোয়াড় বিষয়শ্রেণী:২০২৪ গ্রীষ্মকালীন অলিম্পিকের টেবিল টেনিস খেলোয়াড়
বার্নার্ড রদ্রিগেস (১৫ মার্চ ১৯৩৩ - ১৭ আগস্ট ২০১৫) একজন সিঙ্গাপুরের রাজনীতিবিদ ছিলেন। রদ্রিগেস ১৯৬৫ সাল থেকে ১৯৬৮ সাল পর্যন্ত সিঙ্গাপুরের প্রথম সংসদে আইনসভা পরিষদের সদস্য হিসাবে তেলোক ব্লাঙ্গার প্রতিনিধিত্ব করেছিলেন।  তিনি পিপলস অ্যাকশন পার্টির প্রতিষ্ঠাতা সদস্য ছিলেন এবং জাতীয় ট্রেডস ইউনিয়ন কংগ্রেস (এনটিইউসি) প্রতিষ্ঠায় সহায়তা করেছিলেন। রডরিগস যুক্তি দিয়েছিলেন যে, এনটিইউসিকে কার্যকর করা সিঙ্গাপুরের পক্ষে সবচেয়ে ভাল ছিল কারণ এটি কমিউনিস্টপন্থী আন্দোলনের একটি গঠনমূলক বিকল্প হবে। ১৯৬৬ সালে, তিনি সরকারী কর্মচারীদের তাদের অধিকারযুক্ত ব্যাকপে পাওয়ার জন্য প্রচার করেছিলেন, এতে তিনি লিম কিম সান এর সাথে বিরুদ্ধে যান, যিনি এই ধরনের পদক্ষেপকে নিরুৎসাহিত করেছিল।  রদ্রিগেস  ১৯৭২ সালে অস্ট্রেলিয়ার সিডনিতে স্থানান্তরিত হন।    তথ্যসূত্র   বিষয়শ্রেণী:১৯৩৩-এ জন্ম বিষয়শ্রেণী:২০১৫-এ মৃত্যু বিষয়শ্রেণী:পিপলস অ্যাকশন পার্টির রাজনীতিবিদ
আন্তোনিও আদান গায়িদো (; জন্ম: ১৩ মে ১৯৮৭) হলেন একজন স্পেনীয় পেশাদার ফুটবলার, যিনি লা লিগায় আতলেতিকো মাদ্রিদের হয়ে একজন গোলরক্ষক হিসেবে খেলেন।  তিনি হচ্ছেন রিয়াল মাদ্রিদের যুব পর্যায়ের একজন খেলোয়াড়, যেখানে তিনি একজন বদলি খেলোয়াড় হিসেবে খেলতেন। পরবর্তীতে তিনি ২০১৪ সালে, লা লিগার ক্লাব রিয়াল বেতিসে যোগদান করেন, যেখানে তিনি তার ক্যারিয়ারের অধিকাংশ সময় অতিবাহিত করেছেন।  স্পেনের বয়সভিত্তিক দলগুলোর হয়ে, আদান সর্বমোত ৩৯টি আন্তর্জাতিক ম্যাচ খেলেছেন।   অর্জন   ক্লাব  রিয়াল মাদ্রিদ  লা লিগা: ২০১১–১২  কোপা দেল রে: ২০১০–১১  স্পেনীয় সুপার কাপ: ২০১২  বেতিস  সেহুন্দা দিভিসিওন: ২০১৪–১৫  আতলেতিকো মাদ্রিদ  উয়েফা সুপার কাপ: ২০১৮   আন্তর্জাতিক  স্পেন অনূর্ধ্ব-১৯  উয়েফা ইউরোপিয়ান অনূর্ধ্ব-১৯ চ্যাম্পিয়নশিপ: ২০০৬   তথ্যসূত্র    বহিঃসংযোগ       বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:রিয়াল মাদ্রিদ কাস্তিয়ার খেলোয়াড় বিষয়শ্রেণী:ফুটবল গোলরক্ষক বিষয়শ্রেণী:আতলেতিকো মাদ্রিদের ফুটবলার বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:রিয়াল মাদ্রিদ সি-এর ফুটবলার বিষয়শ্রেণী:রিয়াল বেতিসের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:কাইয়ারি কালচোর খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:স্পোর্টিং সিপি-এর ফুটবলার বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:তেরসেরা দিভিসিওনের খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:ইতালিতে স্পেনীয় প্রবাসী ক্রীড়াবিদ বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:ইতালিতে প্রবাসী ফুটবলার বিষয়শ্রেণী:মাদ্রিদের ফুটবলার
বরুমছড়া বাংলাদেশের চট্টগ্রাম জেলার  আনোয়ারা উপজেলার অন্তর্গত একটি ইউনিয়ন।   আয়তন  বরুমছড়া ইউনিয়নের আয়তন ৫,৯২৭ একর (২৩.৯৯ বর্গ কিলোমিটার)। এটি আনোয়ারা উপজেলার সবচেয়ে বড় ইউনিয়ন।   জনসংখ্যার উপাত্ত  ২০১১ সালের পরিসংখ্যান অনুযায়ী বরুমছড়া ইউনিয়নের মোট জনসংখ্যা ২০,০৬১ জন। এর মধ্যে পুরুষ ৯,৫৮২ জন এবং মহিলা ১০,৪৭৯ জন। মোট পরিবার ৩,৯১৩টি।   অবস্থান ও সীমানা  আনোয়ারা উপজেলার দক্ষিণাংশে বরুমছড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩ কিলোমিটার। এ ইউনিয়নের পশ্চিমে জুঁইদণ্ডী ইউনিয়ন ও বটতলী ইউনিয়ন; উত্তরে বারখাইন ইউনিয়ন; পূর্বে বারখাইন ইউনিয়ন এবং দক্ষিণে বাঁশখালী উপজেলার পুকুরিয়া ইউনিয়ন ও সাঙ্গু নদী অবস্থিত।   প্রশাসনিক কাঠামো  বরুমছড়া ইউনিয়ন আনোয়ারা উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম আনোয়ারা থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এটি ২টি মৌজায় বিভক্ত। এ ইউনিয়নের গ্রামগুলো হল:  বরুমছড়া  নলদিয়া  ভরাচর   শিক্ষা ব্যবস্থা  ২০১১ সালের আদমশুমারি অনুযায়ী বরুমছড়া ইউনিয়নের সাক্ষরতার হার ৩৮.৫%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ৮টি প্রাথমিক বিদ্যালয় রয়েছে।   শিক্ষা প্রতিষ্ঠান  মাধ্যমিক বিদ্যালয়  পশ্চিম বরুমচড়া আখতারুজ্জামান চৌধুরী বাবু উচ্চ বিদ্যালয়  বরুমছড়া শহীদ বশরুজ্জামান উচ্চ বিদ্যালয়  মাদ্রাসা  বরুমছড়া গাউছিয়া মুঈনুল উলুম দাখিল মাদ্রাসা  প্রাথমিক বিদ্যালয়  উত্তর বরুমছড়া সরকারি প্রাথমিক বিদ্যালয়  পশ্চিম বরুমছড়া সরকারি প্রাথমিক বিদ্যালয়  বরুমছড়া আদর্শ সরকারি প্রাথমিক বিদ্যালয়  বরুমছড়া উদয়ন সরকারি প্রাথমিক বিদ্যালয়  বরুমছড়া ছমদিয়া সরকারি প্রাথমিক বিদ্যালয়  বরুমছড়া জনতা সরকারি প্রাথমিক বিদ্যালয়  বরুমছড়া নলদিয়া সরকারি প্রাথমিক বিদ্যালয়  বরুমছড়া সরকারি প্রাথমিক বিদ্যালয়   যোগাযোগ ব্যবস্থা  বরুমছড়া ইউনিয়নে যোগাযোগের প্রধান সড়ক আনোয়ারা-বরুমছড়া সড়ক। প্রধান যোগাযোগ মাধ্যম সিএনজি চালিত অটোরিক্সা।   ধর্মীয় উপাসনালয়  বরুমছড়া ইউনিয়নে ৩২টি মসজিদ, ১০টি ঈদগাহ ও ৩টি মন্দির রয়েছে।   খাল ও নদী  বরুমছড়া ইউনিয়নের পূর্ব ও দক্ষিণ পাশ দিয়ে বয়ে চলেছে সাঙ্গু নদী। এছাড়া রয়েছে টিন্টি খাল।   হাট-বাজার  বরুমছড়া ইউনিয়নের প্রধান হাট/বাজার হল কানু মাঝির হাট। এছাড়া রয়েছে সওদাঘর দীঘির পাড় (বিয়ান বাজার)।   দর্শনীয় স্থান   সাঙ্গু নদীর পাড়   জনপ্রতিনিধি   বর্তমান চেয়ারম্যান: শামসুল ইসলাম চৌধুরী  চেয়ারম্যানগণের তালিকা ক্রম নংচেয়ারম্যানের নামসময়কাল০১হাফেজ আহমদ০২মোহাম্মদ ফয়েজ আহমদ০৩এডভোকেট ফোরক মিয়া০৪মোহাম্মদ ফেরদৌস টুণ্টু০৫হুমায়ুন কবির আনছার২০০২-২০১৬০৬মোহাম্মদ শাহাদাত হোসেন চৌধুরী২০১৬-২০২২০৭শামসুল ইসলাম চৌধুরী২০২২-বর্তমান   আরও দেখুন   আনোয়ারা উপজেলা  আনোয়ারা থানা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:আনোয়ারা উপজেলার ইউনিয়ন
thumb|সৌরাষ্ট্রের অন্তর্গত গুজরাতের জেলাগুলিকে রঙিন করে দেখানো হয়েছে। সৌরাষ্ট্র, কাথিয়াওয়ার নামেও পরিচিত, আরব সাগর উপকূলে অবস্থিত ভারতের গুজরাতের একটি উপদ্বীপীয় অঞ্চল। এটি গুজরাট রাজ্যের প্রায় এক তৃতীয়াংশ কভার করে, বিশেষ করে গুজরাতের ১১টি জেলা, রাজকোট জেলা সহ। বোম্বাই রাজ্যের সাথে একীভূত হওয়ার আগে এটি পূর্বে ভারতের একটি রাজ্য ছিল। ১৯৬১ সালে এটি বোম্বে থেকে আলাদা হয়ে গুজরাতে যোগ দেয়।   ইতিহাস  ইতিহাস: বিখ্যাত সোমনাথ মন্দির ছিল সৌরাষ্ট্রের প্রতীক। রায়বটকা পর্বত গিরনার পর্বতমালার একটি অংশ ছিল। অশোক, রুদ্রদমন এবং গুপ্ত সম্রাট স্কন্দগুপ্তের সময়ের গুরুত্বপূর্ণ নথি জুনাগড়ের কাছে একটি শিলায় খোদাই করা আছে, যা প্রাচীনকালে এই অঞ্চলের গুরুত্বকে তুলে ধরে। রুদ্রদমনের শিলালিপিতে সুরাষ্ট্রকে শক ক্ষত্রপদের আধিপত্য হিসাবে বর্ণনা করা হয়েছে। মনে হয় অলক্ষেন্দ্রর পাঞ্জাব আক্রমণের সময় যবন সম্রাটের দাঁতে টক করা বর্ণ 'কথা' পরে পাঞ্জাব ছেড়ে দক্ষিণ দিকে এসে সৌরাষ্ট্রে বসতি স্থাপন করেছিল, যার কারণে এই দেশের নামও কাথিয়াওয়ার হয়ে যায়। ইতিহাসের বেশিরভাগ সময়কালে, সৌরাষ্ট্র গুজরাটের রাজাদের দ্বারা শাসিত হয়েছিল এবং এর ভাগ্য গুজরাটের ইতিহাসের সাথে আবদ্ধ ছিল।   দর্শনীয় স্থান  গির অরণ্য ও সিংহদর্শন সোমনাথ জ্যোতির্লিঙ্গ  দ্বারিপুরী পোরবন্দর (সুদামা মন্দির এবং মহাত্মা গান্ধীর জন্মস্থান) প্রভাস (ভগবান শ্রীকৃষ্ণের মৃত্যুর স্থান)    প্রত্নতাত্ত্বিক স্থান  গুজরাতের কাথিয়াওয়াড় উপদ্বীপে ভাদর নদীর কাছে অবস্থিত রংপুর ১৯৫৩-১৯৫৪ খ্রিস্টাব্দে এ. রঙ্গনাথ রাও খনন করেন। প্রাক-হরপ্পা সভ্যতার ধ্বংসাবশেষ এখানে পাওয়া গেছে। এখানে পাওয়া কাঁচা ইটের দুর্গ, ড্রেন, মৃৎশিল্প, পার্টিশন, পাথরের প্যানেল ইত্যাদি উল্লেখযোগ্য। এখানে ধানের তুষের স্তূপ পাওয়া গেছে। এখানেই সিন্ধু সভ্যতার অন্তঃসত্ত্বা। হরপ্পা সভ্যতার যথেষ্ট নিদর্শনও রয়েছে।   সৌরাষ্ট্রের নাম  ইতিহাসে সৌরাষ্ট্রের বহু অংশের নাম আমরা পাই।  হালার (উত্তর-পশ্চিম অংশ), সোরথ-কাথিয়াওয়ার (পশ্চিম অংশ), গোহিলওয়াড় (দক্ষিণ-পূর্ব অংশ) ইত্যাদি।   সৌরাষ্ট্রের উপ-অঞ্চল  হালার, গোহিলওয়াড়, ঘেড়ে, বরদা, গির, প্রভাস, সোরথ, ঝালাওয়ার ইত্যাদি উপ-অঞ্চলগুলি সৌরাষ্ট্রের কিছু বিশেষ সম্প্রসারণের স্থানীয় নাম।   তথ্যসূত্র  বিষয়শ্রেণী:ঐতিহাসিক ভারতীয় অঞ্চল বিষয়শ্রেণী:গুজরাতের অঞ্চল *
হেঁচকি ()  ( , ) হলো মধ্যচ্ছদা বা ডায়াফ্রামের অনৈচ্ছিক সংকোচনের ফলে সৃষ্ট ঝাঁকুনি যা প্রতি মিনিটে কয়েকবার হয়। চিকিৎসাশাস্ত্রে এটি সিনক্রোনাস ডায়াফ্রাগমাটিক ফ্লাটার (SDF), বা সিংগুল্টাস(singultus) নামে পরিচিত। হেঁচকি একটি অনৈচ্ছিক ক্রিয়া যা একটি রিফ্লেক্স আর্কের সাথে সম্পর্কিত। একবার উদ্দীপনা সৃষ্টি হলে রিফ্লেক্স বা প্রতিবর্তী ক্রিয়ার মাধ্যমে খুব জোরের সাথে ডায়াফ্রামের সংকোচন ঘটে, এর প্রায় ০.২৫ সেকেন্ড পরে ভোকাল কর্ড বন্ধ হয়। এর ফলেই হিক শব্দের উৎপত্তি হয়। বাংলায় হেঁচকি শব্দটি হিক্কা  নামেও পরিচিত। হেঁচকির ছন্দ বা দুই হেঁচকির মধ্যবর্তী সময় ব্যবধান প্রায় ধ্রুব বা স্থির থাকে। বেশিরভাগ ক্ষেত্রেই কোনো চিকিৎসা ছাড়াই হেঁচকি এমনি ভালো হয়ে যায়। অনেকে ঘরোয়া অনেক পদ্ধতি ব্যবহার করে হেঁচকি থামানোর চেষ্টা করেন। দীর্ঘস্থায়ী হেঁচকি উপশমে ওষুধের প্রয়োজন হতে পারে।   কারণ   কাশি  এরোফেজিয়া(aerophagia) বা প্রচুর বায়ু ভক্ষণ।   গ্যাস্ট্রোইসোফ্যাজিয়াল রিফ্লাক্স বা পাকস্থলীয় খাদ্য উপাদান বা রস খাদ্যনালীতে উঠে আসা।  হাইয়াটাস হার্নিয়া।  খুব দ্রুততার সাথে ভক্ষণ।   প্রচণ্ড আবেগধর্মী ব্যাপার যেমন ভয়, উদ্বেগ, উত্তেজনা, আনন্দ, ইউফোরিয়া বা ভালোলাগার অনুভূতি।   কোমল পানীয়, অ্যালকোহল, শুকনা রুটি,কিছু মশলাযুক্ত খাবার।  অপিয়েট ড্রাগের ব্যবহার।  হাসি বিরল ক্ষেত্রে অসুখের লক্ষণ হিসেবেও হেঁচকি হতে পারে, যেমন:   কিডনি ফেইলিউর  স্ট্রোক   মাল্টিপল স্ক্লেরোসিস   মেনিনজাইটিস   শল্যচিকিৎসার ফলে ভ্যাগাস স্নায়ু ক্ষতিগ্রস্ত হওয়া। চিকিৎসা হেঁচকি সাধারণত এমনিতেই ভালো হয়ে যায় তবে অনেকেই কিছু ঘরোয়া পদ্ধতি ব্যবহার করে হেঁচকি থামানোর চেষ্টা করেন। চমকিয়ে দেয়া বা ভয় দেখানো, ব্যাগের মধ্যে নিঃশ্বাস ছাড়া ও নেয়া, জিহ্বার উপরে বা নিচে চিনি রাখা, বড়ো চামচের এক চামচ চীনাবাদামের মাখন খাওয়া, পুরা একগ্লাস পানি এক নিঃশ্বাসে পান করে কয়েকবার বড়ো বড়ো নিঃশ্বাস টানা ইত্যাদি।   সহজ তত্ত্ব হলো CO2 এর আংশিক চাপ বৃদ্ধি করা ও নিঃশ্বাস বন্ধ রাখার মাধ্যমে ডায়াফ্রামের ক্রিয়াকে নিবৃত করার চেষ্টা করা। দীর্ঘস্থায়ী হেঁচকির ক্ষেত্রে প্রোটন পাম্প ইনহিবিটর যেমন ওমিপ্রাজল, মেটোক্লপ্রামাইড, ক্লোরপ্রোমাজিন, ব্যাকলোফেন, হ্যালোপেরিডল, গাবাপেন্টিন ইত্যাদি ওষুধ ব্যবহারে উপকারিতা পাওয়া যায়। আরও দেখুন  কাশি  হাঁচি  হাই  তথ্যসূত্র  আরো পড়ুন   Provine, Robert R. Curious Behavior: Yawning, Laughing, Hiccupping, and Beyond (Harvard University Press; 2012) 246 pages; examines the evolutionary context for humans   – hiccup related to reflex in fish and amphibians.  বহিঃসংযোগ   BBC News: Why we hiccup  WIRED: The Best Cure for Hiccups: Remind Your Brain You’re Not a Fish    WebMD: Hiccups  বিষয়শ্রেণী:রোগের নিদর্শন ও লক্ষণ-উপসর্গ: শ্বসনতন্ত্র
স্টুয়ার্ট স্টিভেন প্যাপওয়র্থ পারকিন (; জন্ম ৯ই ডিসেম্বর, ১৯৫৫) একজন ব্রিটিশ পরীক্ষাধর্মী পদার্থবিজ্ঞানী। তিনি জার্মানির হালে শহরে অবস্থিত অণুকাঠামো পদার্থবিজ্ঞান বিষয়ে মাক্স প্লাংক ইনস্টিটিউটের পরিচালক এবং হালে-ভিটেনবের্গের মার্টিন লুথার বিশ্ববিদ্যালয়ে আলেক্সান্ডার ফন হুমবোল্ট অধ্যাপক। তিনি মূলত স্পিনট্রনীয় উপাদান ও কলকৌশলের উপর গবেষণায় আগ্রহী, যেগুলিকে উন্নত সুবেদী গ্রাহক (সেনসর), স্মৃতি (মেমোরি), যৌক্তিক (লজিক) প্রযুক্তি, অক্সাইট পাতলা-ঝিল্লি বিষমকাঠামো, স্থানিকবৃত্তীয় ধাতু, বিচিত্র অতিপরিবাহী ও সংজ্ঞানাত্মক কলাকৌশলে কাজে লাগানো যায়। স্পিনট্রন বিজ্ঞানে পার্কিনের আবিষ্কারগুলিকে কাজে লাগিয়ে চৌম্বকীয় চাকতির উপাত্ত ধারণক্ষমতা ১০ হাজার গুণ বৃদ্ধি করা হয়, যার ফলে বর্তমানে যে "বৃহৎ উপাত্ত" বিশ্বে আমরা বসবাস করছি, তার বাস্তবায়ন সম্ভব হয়েছে। এই অবদানের স্বীকৃতিস্বরূপ তাঁকে ২০১৪ সালে মিলেনিয়াম প্রযুক্তি পুরস্কার প্রদান করা হয়। সম্প্রতি তিনটি স্বতন্ত্র ধরনের স্পিনট্রনীয় স্মৃতির উপর গবেষণার জন্য তাঁকে ২০২১ সালে বাদশা ফয়সাল পুরস্কার প্রদান করা হয়। পার্কিন লন্ডনের রয়াল সোসাইটি, রয়াল অ্যাকাডেমি অভ ইঞ্জিনিয়ারিং, ন্যাশনাল অ্যাকাডেমি অভ সায়েন্সেস, ন্যাশনাল অ্যাকাডেমি অভ ইঞ্জিনিয়ারিং, জার্মানির জাতীয় বিজ্ঞান অ্যাকাডেমি লেওপোল্ডিনা, এডিনবরা রাজকীয় সমাজ, ভারতীয় বিজ্ঞান অ্যাকাডেমি ও উন্নয়নশীল বিশ্বের জন্য বিজ্ঞান অ্যাকাডেমির নির্বাচিত সদস্য বা বিশিষ্ট সভ্য। তিনি চারটি সম্মানসূচক ডক্টরেট উপাধি লাভ করেছেন। তিনি ৬৭০টিরও বেশি গবেষণাপত্র প্রকাশ করেছে এবং তাঁর ১২৩টিরও বেশি কৃতিস্বত্ব বা প্যাটেন্ট আছে। তাঁর এইচ-সূচকের মান ১২৯।    বর্তমান পদের আগে তিনি ক্যালিফোর্নিয়ার স্যান হোসে শহরে আইবিএম কোম্পানির অ্যালমাডেন গবেষণা কেন্দ্রে চৌম্বক-ইলেকট্রন বিজ্ঞান গবেষক দলের পরিচালক ছিলেন। এছাড়া তিনি স্ট্যানফোর্ড বিশ্ববিদ্যালয়ে ফলিত পদার্থবিজ্ঞান বিভাগের পরামর্শক অধ্যাপক ছিলেন। তিনি আইবিএম-স্ট্যানফোর্ড স্পিনট্রন বিজ্ঞান ও প্রয়োগ কেন্দ্রের পরিচালক ছিলেন, যেটিকে ২০০৪ সালে প্রতিষ্ঠা করা হয়।IBM-Stanford Spintronic Science and Applications Center   তথ্যসূত্র  বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রিটিশ পদার্থবিজ্ঞানী বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:রয়েল সোসাইটির সভ্য